laion/Wikipedia-Exotic huggingface dataset:
তামফাট ইউনিয়ন

তামফাট বাংলাদেশের রংপুর জেলার অন্তর্গত রংপুর সদর উপজেলার একটি সাবেক ইউনিয়ন। তামফাট ইউনিয়নের আয়তন ছিল ৬,৪৪৫ একর (২৬.০৮ বর্গ কিলোমিটার)। তামফাট ইউনিয়ন ছিল রংপুর সদর উপজেলার আওতাধীন ১০নং ইউনিয়ন পরিষদ। তবে রংপুর সিটি কর্পোরেশন প্রতিষ্ঠার ফলে এ ইউনিয়নের সম্পূর্ণ অংশ সিটি কর্পোরেশনের আওতাধীন হওয়ায় ইউনিয়ন পরিষদ কার্যক্রম বর্তমানে বিলুপ্ত। রংপুর সিটি কর্পোরেশন রংপুর সদর উপজেলা "রংপুর সদর উপজেলা - বাংলাপিডিয়া"। bn.banglapedia.org। বাংলাপিডিয়া। সংগ্রহের তারিখ ১৫ সেপ্টেম্বর ২০২৩।
উত্তম ইউনিয়ন

উত্তম বাংলাদেশের রংপুর জেলার অন্তর্গত রংপুর সদর উপজেলার একটি সাবেক ইউনিয়ন। উত্তম ইউনিয়নের আয়তন ছিল ৫,৩১৮ একর (২১.৫২ বর্গ কিলোমিটার)। উত্তম ইউনিয়ন ছিল রংপুর সদর উপজেলার আওতাধীন ১১নং ইউনিয়ন পরিষদ। তবে রংপুর সিটি কর্পোরেশন প্রতিষ্ঠার ফলে এ ইউনিয়নের সম্পূর্ণ অংশ সিটি কর্পোরেশনের আওতাধীন হওয়ায় ইউনিয়ন পরিষদ কার্যক্রম বর্তমানে বিলুপ্ত। রংপুর সিটি কর্পোরেশন রংপুর সদর উপজেলা "রংপুর সদর উপজেলা - বাংলাপিডিয়া"। bn.banglapedia.org। বাংলাপিডিয়া। সংগ্রহের তারিখ ১৫ সেপ্টেম্বর ২০২৩।
লুটন টাউন ফুটবল ক্লাব

লুটন টাউন ফুটবল ক্লাব (ইংরেজি: Luton Town F.C.; সাধারণত লুটন টাউন এফসি এবং সংক্ষেপে লুটন টাউন নামে পরিচিত) হচ্ছে লুটন ভিত্তিক একটি ইংরেজ পেশাদার ফুটবল ক্লাব। এই ক্লাবটি বর্তমানে ইংল্যান্ডের শীর্ষ স্তরের ফুটবল লিগ প্রিমিয়ার লিগে প্রতিযোগিতা করে। এই ক্লাবটি ১৮৮৫ সালের ১১ই এপ্রিল তারিখে প্রতিষ্ঠিত হয়েছে। ১০,৩৫৬ ধারণক্ষমতাবিশিষ্ট কেনিলঅর্থ রোডে দ্য হ্যাটার্স নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন ইংরেজ সাবেক ফুটবল খেলোয়াড় রবার্ট ওয়েন এডওয়ার্ডস এবং সভাপতির দায়িত্ব পালন করছেন ডেভিড উইলকিনসন। বর্তমানে ওয়েলশ রক্ষণভাগের খেলোয়াড় টম লকিয়ার এই ক্লাবের অধিনায়কের দায়িত্ব পালন করছেন। ঘরোয়া ফুটবলে, লুটন টাউন এপর্যন্ত ৭টি শিরোপা জয়লাভ করেছে; যার মধ্যে একটি ইএফএল চ্যাম্পিয়নশিপ শিরোপা রয়েছে। পেলি রুডক এমপাঞ্জু, ম্যাথু স্প্রিং, জ্যাক হোয়েলস, স্টিভ হোওয়ার্ড এবং জেমস কলিন্সের মতো খেলোয়াড়গণ লুটন টাউনের জার্সি গায়ে মাঠ কাঁপিয়েছেন। ক্লাব প্রতিষ্ঠার প্রায় ৭০ বছর পর, ১৯৫৫–৫৬ মৌসুমে লুটন টাউন প্রথমবারের মতো ইংল্যান্ডের পেশাদার ফুটবলের শীর্ষ স্তর দ্য ফুটবল লিগে অংশগ্রহণ করতে সক্ষম হয়েছিল। ১৯৫৫–৫৬ দ্য ফুটবল লিগে লুটন টাউন ১৭টি জয় এবং ৮টি ড্রয়ে সর্বমোট ৪২ পয়েন্ট অর্জন করে পয়েন্ট তালিকায় ১০ম স্থান অর্জন করেছিল, যেখানে গর্ডন টার্নার ১৯টি গোল করে লিগে লুটন টাউনের হয়ে সর্বোচ্চ গোলদাতা হয়েছিলেন। "Luton Town's Official Matchday Programme"। Luton Town। Luton Town F.C.। ১৪ এপ্রিল ২০০৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Saturday Ticket Update: 130 New Seats Installed!"। Luton Town F.C.। ১৫ আগস্ট ২০১৪। ২১ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ১৫ ডিসেম্বর ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) https://www.transfermarkt.com/luton-town/stadion/verein/1031 https://www.transfermarkt.com/luton-town/startseite/verein/1031 https://www.lutontown.co.uk/teams/first-team/ https://www.worldfootball.net/teams/luton-town/2024/2/ https://www.worldfootball.net/teams/luton-town/1956/3/ https://www.rsssf.org/engpaul/FLA/1955-56.html উইকিমিডিয়া কমন্সে লুটন টাউন ফুটবল ক্লাব সংক্রান্ত মিডিয়া রয়েছে। দাপ্তরিক ওয়েবসাইট (ইংরেজি)
আবু বকর আল-বাকিল্লানী

কাজী আবু বকর আল-বাকিল্লানি ( ৩৩৮ হিঃ - ৪০৩ হি. / ৯৫০ খ্রি. – ১০১৩ খ্রি.) ছিলেন একজন ইসলামী পণ্ডিত, ইমাম, শাস্ত্রজ্ঞ, আকিদা বিশেষজ্ঞ, ফিকহবিদ ও উসুলী। তার পুরো নাম: মুহাম্মদ বিন আল-তাইয়্যিব বিন মুহাম্মদ বিন জাফর বিন আল-কাসিম আবু বকর আল-বাকিল্লানি আল-বসরি। তার উপাধি ছিল সুন্নাহর শেখ (শায়খুস্সুন্না)। তিনি তৎকালীন সুন্নি সম্প্রদায়ের মুখপাত্র ছিলেন। তিনি আকিদায় আশয়ারী মাযহাবের চিন্তাধারার নেতৃত্ব দেন এবং ফিকহে মালিকি মাযহাব ও তার উসুলে ব্যাপক অবদান রাখেন। তিনি আশয়ারি মাজহাবের প্রবতর্ক আবুল হাসান আল আশ'আরির পরে সর্বশ্রেষ্ঠ আশ'আরী ইমাম হিসেবে বিবেচিত হন। এছাড়াও তিনি চারশত গ্রন্থের একজন লেখক হিসেবে বিবেচিত হন। مصادر ترجمته في تاريخ بغداد للخطيب 5/379 ـ 383. تبيين كذب المفتري لابن عساكر 217-226، الوفيات لابن خلكان 1/609. اللباب لابن الأثير 1/90. تذكرة الحفاظ للذهبي 1079. الوافي بالوفيات للصفدي 3/177 ـ 178. الديباج لابن فرحون 267 ـ 268. البداية والنهاية لابن كثير 11/350 ـ 351. وغيرها. انظر تاريخ التراث العربي فؤاد سزكين م1 ج4، مطبعة بهمن ـ قم، الطبعة الثانية، سنة 1983م، ص48. الوافي بالوفيات، صلاح الدين خليل بن أيبك الصفدي(ت764هـ)، تحقيق أحمد الأرناؤوط وتزكي مصطفى، طبعة بيروت ـ لبنان دار إحياء التراث العربي، سنة 1420هـ 2000م، ج 3 ص147.
ভারত–মধ্যপ্রাচ্য–ইউরোপ অর্থনৈতিক করিডোর

ভারত–মধ্যপ্রাচ্য–ইউরোপ অর্থনৈতিক করিডোর হল একটি পরিকল্পিত অর্থনৈতিক করিডোর, যার লক্ষ্য এশিয়া, পারস্য উপসাগর ও ইউরোপের মধ্যে সংযোগ ও অর্থনৈতিক একীকরণের মাধ্যমে অর্থনৈতিক উন্নয়নকে জোরদার করা। ভারত, যুক্তরাষ্ট্র, সংযুক্ত আরব আমিরাত, সৌদি আরব, ফ্রান্স, জার্মানি, ইতালি এবং ইইউ-এর রাষ্ট্র প্রধানদের দ্বারা ২০২৩ খ্রিস্টাব্দের ১০ই সেপ্টেম্বর ২০২৩ জি২০ নতুন দিল্লি শীর্ষ সম্মেলনের সময় সমঝোতা স্মারক (এমওইউ) উন্মোচন করা হয়েছিল। "World leaders launch India-Middle East-Europe Economic Corridor seen as counter to China's BRI"। ফাইন্যান্সিয়াল এক্সপ্রেস (ইংরেজি ভাষায়)। ২০২৩-০৯-১০। সংগ্রহের তারিখ ১৫ সেপ্টেম্বর ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "New economic corridor to connect Asia, Europe & US"। দ্য নিউ ইন্ডিয়ান এক্সপ্রেস (ইংরেজি ভাষায়)। সংগ্রহের তারিখ ১৫ সেপ্টেম্বর ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Ellis-Petersen, Hannah (২০২৩-০৯-০৯)। "G20: EU and US back trade corridor linking Europe, Middle East and India"। The Guardian (ইংরেজি ভাষায়)। আইএসএসএন 0261-3077। সংগ্রহের তারিখ ১৫ সেপ্টেম্বর ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "7 countries, EU sign memorandum of understanding for trade corridor linking Europe, Middle East and India"। www.aa.com.tr (ইংরেজি ভাষায়)। সংগ্রহের তারিখ ১৫ সেপ্টেম্বর ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "'Game-changer': India-Middle East economic corridor unveiled at G20"। www.aljazeera.com (ইংরেজি ভাষায়)। সংগ্রহের তারিখ ১৫ সেপ্টেম্বর ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
বুরজিনকা

বুরজিনকা হল একটি পাগড়ি যা মান্ডিয়ান পুরুষদের দ্বারা মাসবুটা আনুষ্ঠানিক আচারের সময় পরিধান করা হয়। একটি লম্বা কাপড়ের উপরের প্রান্ত দিয়ে এটি তৈরি করা হয়, নীচের প্রান্তটি পান্ডামা বা মুখের ঘোমটা তৈরি করে। ১, ৩, এবং ৫ প্রার্থনা সহ বুরজিনকা পরার সময় কোলাস্তাতে বেশ কয়েকটি প্রার্থনা পাঠ করা হয়। ম্যান্ডিয়ান পুরোহিত#পোশাক পান্ডামা Buckley, Jorunn Jacobsen (২০০২)। The Mandaeans: ancient texts and modern people (পিডিএফ)। New York: Oxford University Press। আইএসবিএন 0-19-515385-5। ওসিএলসি 65198443।  Drower, E. S. (১৯৫৯)। Canonical Prayerbook of the Mandaeans। E.J. Brill।  পাগড়ী ও পবিত্র বেল্ট বাঁধা পাগড়ি বাঁধা (ভিডিও) পাগড়ি বাঁধা (ভিডিও) টেমপ্লেট:Folk costume টেমপ্লেট:Folk costume
২০০৮ গ্রীষ্মকালীন অলিম্পিকে জুডো – পুরুষদের +১০০ কেজি

২০০৮ গ্রীষ্মকালীন অলিম্পিকে জুডোতে পুরুষদের +১০০কেজি বিভাগের প্রতিযোগিতা অনুষ্ঠিত হয় ১৫ই আগস্ট বেইজিং সায়েন্স অ্যান্ড টেকনোলজি ইউনিভার্সিটি জিমনাসিয়ামে। প্রারম্ভিক পর্ব শুরু হয় বেলা ১২:০০টার সময় (CST)। রেপোশে ফাইনাল, সেমিফাইনাল, ব্রোঞ্জ পদকের লড়াই এবং ফাইনাল অনুষ্ঠিত হয় সন্ধ্যা ৬:০০টার সময়। পুরুষদের জুডো ওজন শ্রেণীর এই বিভাগ সর্বোচ্চ ওজনের। এই বিভাগে সেই সব প্রতিযোগী অংশগ্রহণ করতে পারবে যাদের শারীরিক ভর ১০০কিলোগ্রামের বেশি। জুডোর অন্যান্য বিভাগের মত এক্ষেত্রেও লড়াই পাঁচ মিনিটের হয়। যদি দেখা যায় ঐ পাঁচ মিনিটের শেষে দুজনেরই স্কোর সমান সমান, তাহলে আরও পাঁচ মিনিটের সাডেন ডেথ লড়াই হয়। যদি তাতেও দুই জুডোকার কেউ কোনো স্কোর করতে না পারে তাহলে খেলার ফলাফল বিচারকেরা স্থির করেন। সমগ্র টুর্নামেন্ট একক-অপনয়ন পদ্ধতিতে সম্পন্ন হয় যাতে শেষ পর্যন্ত স্বর্ণ পদকের লড়াই হয়। এছাড়া রেপোশে পদ্ধতিতে দুই ব্রোঞ্জ পদক বিজয়ী স্থির করা হয়। সেমিফাইনালিস্টদের কাছে পরাজিত প্রত্যেক জুডোকা রেপোশে রাউন্ডে অংশগ্রহণের সুযোগ পায়। সেমিফাইনালে পরাজিত দুজন জুডোকা রেপোশে রাউন্ডের শেষ দুজনের সাথে ব্রোঞ্জ পদকের লড়াইয়ে অংশ নেয়। এই প্রতিযোগিতায় রিকার্ডো ব্লাস জু. ছিলেন সর্বোচ্চ ওজনের প্রতিযোগী। তার ওজন ছিল ২১০কেজি। এত বিশালাকৃতি হওয়া সত্বেও প্রথম রাউন্ডেই তিনি পরাজিত হয়ে প্রতিযোগিতার বাইরে চলে যান। প্রতিযোগিতার ধরন
উবুন্টু-শিরনাম

উবুন্টু শিরোনাম হাতে ডিজাইন করা একটি লোয়ারকেস মুক্ত ফন্ট এই ফন্টটি তৈরী করেছেন অ্যান্ডি ফিজিমন। ফন্টটি উবুন্টু অপারেটিং সিস্টেম এবং এর অবরোহী সমূহে ব্যবহার করা হয়। GNU Lesser General Public License লাইসেন্সের অধিনে এটি প্রকাশ করা হয়েছে। UbuntuTitle - Ubuntu Wiki Anyone know what font the Ubuntu Logo uses? [Archive] - Ubuntu Forums Homepage with the font of Andy Fitzsimon (doesn't have capital letters)
বিসমাথ ট্রাইব্রোমাইড

বিসমাথ ট্রাইব্রোমাইড একটি অজৈব যৌগ যার রাসায়নিক সংকেত BiBr3 । এটি বিসমাথ এবং ব্রোমিনের একটি রাসায়নিক যৌগ। বিসমাথ অক্সাইডের সঙ্গে হাইড্রোব্রোমিক অ্যাসিডের বিক্রিয়া করে বিসমাথ ট্রাইব্রোমাইড তৈরি করা যায়। বিক্রিয়াটি এই রকম: Bi2O3 + 6 HBr ⇌ 2 BiBr3 + 3 H2O ব্রোমিনের সাহায্যে বিসমাথ ধাতুকে সরাসরি জারিত করেও বিসমাথ ট্রাইব্রোমাইড উৎপন্ন করা যায়। 2 Bi + 3 Br2 → 2 BiBr3 বিসমাথ ট্রাইব্রোমাইড জলে অত্যন্ত দ্রবণীয়। এটি একটি লুইস অ্যাসিড। এটি ব্রোমাইড আয়ন গ্রহণ করে নানা ধরনের জটিল মূলক যেমন, [BiBr6 ] 3−, [Bi 2 Br10 ] 4−, তৈরি করতে পারে। এর থেকে জটিল যৌগের লবণ তৈরি হয়। Greenwood, N. N.; Earnshaw, A. (১৯৯৭)। Chemistry of the Elements (2nd সংস্করণ)। Butterworth-Heinemann। পৃষ্ঠা 558–561। আইএসবিএন 0080379419। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Sigma-Aldrich: 654981 Bismuth(III) bromide anhydrous, powder, 99.999% trace metals basis"। ২০১২-০২-১১ তারিখে মূল থেকে আর্কাইভ করা। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
নরম মলাটের বই

নরম মলাটের বই বলতে পুরু কাগজ বা কদাচিৎ কাগজের ফলক (পেপারবোর্ড) দিয়ে তৈরি মলাট সেলাই বা স্টেপলের পরিবর্তে আঠা দিয়ে আটকে বাঁধাই করা বইকে বোঝায়। একে ইংরেজিতে পেপারব্যাক, সফটকভার, সফটব্যাক, ইত্যাদি নামে ডাকা হয়। এর বিপরীতে শক্তমলাটের বইগুলির (ইংরেজিতে হার্ডকভার বা হার্ডব্যাক) মলাট কার্ডবোর্ড, কাপড়, চামড়া, কাগজ বা প্লাস্টিক দিয়ে তৈরি ও বাঁধানো হয়। ইংরেজিভাষী বিশ্বে নরম মলাটে বাঁধানো অপেক্ষাকৃত সস্তা বইগুলি ১৯শ শতক থেকে পুস্তিকা (প্যামফলেট), সস্তা খেলো উপন্যাস (ইয়েলোব্যাকস বা ডাইম উপন্যাস) ও বিমানবন্দরে বিক্রয়কৃত উপন্যাসের আকারে বিদ্যমান। আকারের উপর ভিত্তি করে আধুনিক নরম মলাটের বইগুলির স্বতন্ত্র প্রকারভেদ যেতে পারে। যেমন মার্কিন যুক্তরাষ্ট্রে "ম্যাস-মার্কেট পেপারব্যাক" (গণবাজারের নরম মলাটের বই) এবং আরও বড় ও টেকসই "ট্রেড পেপারব্যাক" (উচ্চমানের নরম মলাটের বই) - এই দুইয়ের মধ্যে পার্থক্য করা হয়। যুক্তরাজ্যে নরম মলাটের বইগুলি "এ-ফরম্যাট", "বি-ফরম্যাট" এবং বৃহত্তম "সি-ফরম্যাট" এই তিনটি আকারে পাওয়া যায়। সাধারণত যখন কোনও প্রকাশক কোনও বই স্বল্প খরচে প্রকাশ করার সিদ্ধান্ত নেন, তখন বইটির নরম মলাটের সংস্করণ জারি করা হয়। See, for example, the Tauchnitz editions. Wilson-Fletcher, Honor (১১ আগস্ট ২০০১)। "Why Size Matters"। The Guardian। London। সংগ্রহের তারিখ ২০০৬-১১-১৬।
স্ট্রেঞ্জার থিংস (সিজন ৪)

আমেরিকান কল্পবিজ্ঞান ভৌতিক ড্রামা টেলিভিশন সিরিজ স্ট্রেঞ্জার থিংসের চতুর্থ সিজন স্ট্রিমিং সার্ভিস নেটফ্লিক্সে দুই খণ্ডে বিশ্বব্যাপী মুক্তি পেয়েছে। সাতটি পর্বের প্রথম সেটটি ২৭ মে, ২০২২-এ মুক্তি পেয়েছিল, ও দুটি পর্বের দ্বিতীয় সেটটি ১লা জুলাই, ২০২২-এ প্রকাশিত হয়েছিল। শন লেভি, ড্যান কোহেন, ইয়ান প্যাটারসন এবং কার্টিস গুইন সহ অনুষ্ঠানটির নির্মাতা ডাফার ব্রাদার্স দ্বারা সিজনটি প্রযোজনা করা হয়েছিল। সমালোচকরা পারফরম্যান্স, ভিজ্যুয়াল, অ্যাকশন সিকোয়েন্স, বাস্তবধর্মী থিম, সাউন্ডট্র্যাক, মানসিক ওজন এবং গাঢ়, আরও পরিপক্ক টোনের প্রশংসা করে সিজনটি ইতিবাচক পর্যালোচনার সাথে দেখা হয়েছিল, যদিও কেউ কেউ দীর্ঘ পর্বের রানটাইমগুলির কারণে এটিকে অতিরিক্ত স্টাফ করার জন্য সমালোচনা করেছিলেন। সিজনের প্রথম খণ্ডটি ৭৪তম প্রাইমটাইম এমি অ্যাওয়ার্ডের জন্য ১৩টি মনোনয়ন পেয়েছে , যার মধ্যে প্রাইমটাইম এমি অ্যাওয়ার্ড ফর আউটস্ট্যান্ডিং ড্রামা সিরিজ রয়েছে, পাঁচটি জিতেছে। চতুর্থ সিজন স্ট্রিমিং প্ল্যাটফর্ম নেটফ্লিক্স- এ দুই খণ্ডে প্রকাশিত হয়েছিল, সাত পর্বের প্রথম খণ্ডটি ২৭ মে, ২০২২-এ প্রকাশিত হয়েছিল, যেখানে দুই পর্বের দ্বিতীয় খণ্ডটি পাঁচ সপ্তাহ পরে ১ জুলাই, ২০২২-এ প্রকাশিত হয়েছিল। Seale, Jack (২০২২-০৫-২৭)। "Stranger Things 4 review – bigger, better and more gruesome than ever"। The Guardian (ইংরেজি ভাষায়)। আইএসএসএন 0261-3077। সংগ্রহের তারিখ ২০২৩-১০-০৪।  Cumner, Joseph (২০২২-০৫-২৩)। "Stranger Things Season 4 Part 1 Reviews Call It Scary But Overstuffed"। ScreenRant (ইংরেজি ভাষায়)। সংগ্রহের তারিখ ২০২৩-১০-০৪।  Stedman, Alex (২০২২-০৫-২৩)। "Stranger Things: Season 4, Part 1 Review"। IGN (ইংরেজি ভাষায়)। সংগ্রহের তারিখ ২০২৩-১০-০৪।  Hipes, Nellie Andreeva,Patrick; Andreeva, Nellie; Hipes, Patrick (২০২২-০৭-১২)। "Emmy Nominations: The Complete List"। Deadline (ইংরেজি ভাষায়)। সংগ্রহের তারিখ ২০২৩-১০-০৪।  "'Stranger Things' Season 4 Is the Most Supersized Ever"। Netflix Tudum (ইংরেজি ভাষায়)। সংগ্রহের তারিখ ২০২৩-১০-০৪।  নেটফ্লিক্সে স্ট্রেঞ্জার থিংস ইন্টারনেট মুভি ডেটাবেজে "Stranger Things" (ইংরেজি) Official screenplay for "The Massacre at Hawkins Lab" Official screenplay for "The Piggyback"
রিভারসাইড ইসলামী কেন্দ্র

রিভারসাইড ইসলামি কেন্দ্র (ICR) ক্যালিফোর্নিয়ার রিভারসাইডে অবস্থিত একটি মসজিদ। এটি ১৯৭৯ সালে প্রতিষ্ঠিত হয়েছিল এবং বর্তমানে এটিতে ১,০০০ জনের বেশি মুসলমান নামাজ আদায় করেন। মসজিদটি রিভারসাইডের ওয়েস্ট লিন্ডেন স্ট্রিটে অবস্থিত, যা ইউনিভার্সিটি অফ ক্যালিফোর্নিয়া, রিভারসাইড (UCR) ক্যাম্পাসের কাছাকাছি। মসজিদটি একটি বড়, আধুনিক ভবন যা দুটি স্তরে নির্মিত। নিচের স্তরে একটি বড় নামাজের হল রয়েছে যা জামাতে নামাজ আদায়ের জন্য ব্যবহৃত হয়। উপরের স্তরে একটি ছোট নামাজের হল রয়েছে যা মহিলাদের জন্য নির্ধারিত। মসজিদে একটি গ্রন্থাগার, একটি কনফারেন্স হল, একটি খাবার কেন্দ্র এবং একটি বাচ্চাদের খেলার এলাকাও রয়েছে। ICR একটি সক্রিয় সম্প্রদায় কেন্দ্র। এটি বিভিন্ন ধর্মীয়, সামাজিক এবং সাংস্কৃতিক অনুষ্ঠান এবং কার্যক্রমের আয়োজন করে। মসজিদটিতে একটি ইসলামিক বিদ্যালয়ও রয়েছে যা প্রাক-স্কুল থেকে ৮ম শ্রেণি পর্যন্ত শিক্ষার্থীদের জন্য শিক্ষা প্রদান করে। ICR ক্যালিফোর্নিয়ার বৃহত্তম এবং সবচেয়ে গুরুত্বপূর্ণ ইসলামি কেন্দ্রগুলির মধ্যে একটি। এটি রিভারসাইডের মুসলিম সম্প্রদায়ের জন্য একটি গুরুত্বপূর্ণ কেন্দ্র এবং এটি ক্যালিফোর্নিয়া এবং মার্কিন যুক্তরাষ্ট্রের অন্যান্য অংশের মুসলমানদের জন্য একটি গুরুত্বপূর্ণ গন্তব্য। রিভারসাইড ইসলামি কেন্দ্রের কিছু উল্লেখযোগ্য কার্যক্রম এবং পরিষেবাগুলির মধ্যে রয়েছে: দৈনিক নামাজ: মসজিদটিতে প্রতিদিন পাঁচটি নামাজের জন্য জায়গা রয়েছে। জুমার খুতবা: জুম্মার নামাজের সময় একটি ধর্মীয় বক্তৃতা দেওয়া হয়। ইসলামিক শিক্ষা: মসজিদটিতে প্রাথমিক থেকে উচ্চ স্তরের ইসলামিক শিক্ষার জন্য ক্লাস দেওয়া হয়। ধর্মীয় অনুষ্ঠান: মসজিদটি বিভিন্ন ধর্মীয় অনুষ্ঠানের আয়োজন করে, যার মধ্যে রয়েছে ঈদ, রমজান এবং অন্যান্য মুসলিম উৎসব। সামাজিক কার্যক্রম: মসজিদটি বিভিন্ন সামাজিক কার্যক্রমের আয়োজন করে, যার মধ্যে রয়েছে খাবার বিতরণ, দাতব্য কাজ এবং অন্যান্য সম্প্রদায় সেবা। রিভারসাইড ইসলামি কেন্দ্র একটি গুরুত্বপূর্ণ ধর্মীয়, সামাজিক এবং সাংস্কৃতিক কেন্দ্র যা ক্যালিফোর্নিয়ার মুসলিম সম্প্রদায়ের জন্য একটি গুরুত্বপূর্ণ সম্পদ।
হায়সেন পাশা মসজিদ

হায়সেন পাশা মসজিদ হল আলবেনিয়ার রাজধানী তিরানার একটি ঐতিহাসিক মসজিদ। এটি ১৬৭০ সালে নির্মিত হয়েছিল এবং এটি আলবেনিয়ার অন্যতম গুরুত্বপূর্ণ মসজিদ। মসজিদটি হায়সেন পাশা-এর নামে নামকরণ করা হয়েছে, যিনি একজন উচ্চপদস্থ সামরিক কর্মকর্তা এবং রাষ্ট্রপতি ছিলেন। হায়সেন পাশা মসজিদ ১৬৭০ সালে নির্মিত হয়েছিল। মসজিদটি নির্মাণের জন্য তহবিল প্রদান করেছিলেন হায়সেন পাশা, যিনি একজন উচ্চপদস্থ সামরিক কর্মকর্তা এবং রাষ্ট্রপতি ছিলেন। তিনি ছিলেন তিরানায় জন্মগ্রহণকারী একজন ধনী এবং প্রভাবশালী ব্যক্তি। মসজিদটি নির্মাণের জন্য হায়সেন পাশা তুরস্ক থেকে স্থপতি এবং শিল্পীদের নিয়োগ করেছিলেন। মসজিদের নির্মাণ কাজ ১৬৭০ সালে শুরু হয়েছিল এবং ১৬৭৩ সালে শেষ হয়েছিল। হায়সেন পাশা মসজিদ হল একটি বড়, আয়তাকার ভবন যা চারটি মিনার দ্বারা বেষ্টিত। মসজিদের কেন্দ্রস্থলে একটি বড় নামাজের হল রয়েছে যা ১,০০০ জনের বেশি মুসলমানকে প্রবেশ করতে পারে। মসজিদে একটি গ্রন্থাগার, একটি কনফারেন্স হল এবং একটি খাবার কেন্দ্রও রয়েছে। মসজিদের বাইরের অংশটি মার্বেল দিয়ে আবৃত। মসজিদের অভ্যন্তরটি সুন্দরভাবে সজ্জিত। নামাজের হলের ছাদটি একটি বড় গম্বুজ দ্বারা আচ্ছাদিত। গম্বুজটিতে কুরআনের আয়াত খোদাই করা আছে। হায়সেন পাশা মসজিদে অনেকগুলি গুরুত্বপূর্ণ শিল্পকর্ম রয়েছে। মসজিদের দেয়ালে টাইলওয়ার্ক, কাঠের কাজ এবং মার্বেল কাজ রয়েছে। মসজিদের অভ্যন্তরে অনেকগুলি সুন্দর মোজাইক রয়েছে। মসজিদের একটি গুরুত্বপূর্ণ শিল্পকর্ম হলো একটি লৌহের দরজা। দরজাটিতে সুন্দর কারুকাজ রয়েছে। দরজাটিকে "হায়সেন পাশা দরজা" বলা হয়। "Religious buildings with the "Culture Monument" status"। Republic of Albania National Committee for Cult। জুলাই ৬, ২০১১ তারিখে মূল থেকে আর্কাইভ করা। সংগ্রহের তারিখ অক্টোবর ২৮, ২০১০।
নিউজিয়ে মসজিদ

নিউজিয়ে মসজিদ হল চীনের একটি ঐতিহাসিক মসজিদ। এটি বেইজিংয়ের সবচেয়ে বড় মসজিদ। এটি চীনের প্রাচীনতম মসজিদগুলির মধ্যে একটি এবং এটি চীনা মুসলমানদের জন্য একটি গুরুত্বপূর্ণ সাংস্কৃতিক এবং ধর্মীয় কেন্দ্র। নিউজিয়ে মসজিদটি লিয়াও রাজবংশের শাসন আমলে ৯৯৬ সালে নির্মিত হয়। এটি একটি বড়, আয়তাকার ভবন যা চারটি মিনার দ্বারা বেষ্টিত। মসজিদের কেন্দ্রস্থলে একটি বড় নামাজের হল রয়েছে যাতে ১,০০০ জনের বেশি মুসলমানকে নামাজ পড়তে পারে। মসজিদে একটি গ্রন্থাগার, একটি কনফারেন্স হল এবং একটি খাবার কেন্দ্রও রয়েছে। মসজিদটি প্রথমে একটি ছোট কাঠের ভবন ছিল, যা পরবর্তীতে ১২১৫ সালে মঙ্গোলরা ধ্বংস করে দেয়। ১৪৪৩ সালে, মসজিদটি পাথর দিয়ে পুনর্নির্মাণ করা হয়। ১৬৯৬ সালে, মসজিদটি আরও একটিবার পুনর্নির্মাণ করা হয়। নিউজিয়ে মসজিদটি চীনা এবং ইসলামিক স্থাপত্য শৈলীর একটি মিশ্রণ। মসজিদের বাইরের অংশটি চীনা স্থাপত্য শৈলীর বৈশিষ্ট্যগুলি প্রদর্শন করে, যেমন একটি ছাদ যা একটি টিনের শীট দিয়ে আবৃত। মসজিদের অভ্যন্তরটি ইসলামি স্থাপত্য শৈলীর বৈশিষ্ট্যগুলি প্রদর্শন করে, যেমন একটি মিহরাব যা কুরআনের আয়াত দিয়ে সজ্জিত। নিউজিয়ে মসজিদে অনেকগুলি গুরুত্বপূর্ণ শিল্পকর্ম রয়েছে। মসজিদের দেয়ালে টাইলওয়ার্ক, কাঠের কাজ এবং মার্বেল কাজ রয়েছে। মসজিদের অভ্যন্তরে অনেকগুলি সুন্দর মোজাইক রয়েছে। Hagras, Hamada Muhammed (মে ২০১৯)। "Steles and Inscribed stones of the Beijing's mosques "archaeological study""। ক্যাসল জার্নাল। ৫। ২০২০-০৯-২১ তারিখে মূল থেকে আর্কাইভ করা। সংগ্রহের তারিখ ২০২৩-০৯-১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Niujie Mosque"। China Culture। ১৬ জানুয়ারি ২০১১ তারিখে মূল থেকে আর্কাইভ করা। সংগ্রহের তারিখ ২৮ অক্টোবর ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Hagras, Hamada Muhammed (২০১৭)। "An Ancient Mosque in Ningbo-China, 'Historical and Architectural Study"। Journal of Islamic Architecture। 4 (3): 102–113। ডিওআই:10.18860/jia.v4i3.3851 । উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে নিউজিয়ে মসজিদ সংক্রান্ত মিডিয়া রয়েছে।
কোকোনোজি মসজিদ

কোকোনোজি মসজিদ হল আলবেনিয়ার তিরানায় অবস্থিত একটি ঐতিহাসিক মসজিদ। এটি ১৬৮৯ সালে নির্মিত হয়েছিল। এটি আলবেনিয়ার অন্যতম গুরুত্বপূর্ণ মসজিদ এবং এটি একটি জনপ্রিয় পর্যটন আকর্ষণ। ১৯৬৬ সালে, কোকনোজি মসজিদটি বন্ধ করে একটি খাদ্য রাখার গুদামঘরে রূপান্তরিত করা হয়েছিল এবং পরে এটি তামাকের দোকান হিসাবে ব্যবহৃত হয়েছিল। কোকনোজি মসজিদটি ১৮ ফেব্রুয়ারি, ১৯৯১ সালে পুনরায় চালু করা হয়। কোকোনোজি মসজিদটি ১৬৮৯ সালে নির্মিত হয়েছিল। মসজিদটি নির্মাণের জন্য তহবিল প্রদান করেছিলেন কোকোনোজি, যিনি একজন ধনী ব্যবসায়ী ছিলেন। মসজিদটি নির্মাণের জন্য তুরস্ক থেকে স্থপতি এবং শিল্পীদের নিয়োগ করা হয়েছিল। মসজিদটি নির্মাণের কাজ ১৬৮৯ সালে শুরু হয়েছিল এবং ১৬৯২ সালে শেষ হয়েছিল। মসজিদটি নির্মাণের সময়, তিরানায় একটি বড় মুসলিম সম্প্রদায় ছিল। শহরটিতে অনেকগুলি মসজিদ ছিল, তবে কোকোনোজি মসজিদ ছিল সবচেয়ে বড় এবং সবচেয়ে সুন্দর। কোকোনোজি মসজিদটি একটি বড়, আয়তাকার ভবন যা চারটি মিনার দ্বারা বেষ্টিত। মসজিদের কেন্দ্রস্থলে একটি বড় নামাজের হল রয়েছে যা ১,০০০ জনের বেশি মুসলমানকে প্রবেশ করতে পারে। মসজিদে একটি গ্রন্থাগার, একটি কনফারেন্স হল এবং একটি খাবার কেন্দ্রও রয়েছে। মসজিদের বাইরের অংশটি মার্বেল দিয়ে আবৃত। মসজিদের অভ্যন্তরটি সুন্দরভাবে সজ্জিত। নামাজের হলের ছাদটি একটি বড় গম্বুজ দ্বারা আচ্ছাদিত। গম্বুজটিতে কুরআনের আয়াত খোদাই করা আছে। মসজিদে অনেকগুলি গুরুত্বপূর্ণ শিল্পকর্ম রয়েছে, মসজিদের দেয়ালে টাইলওয়ার্ক, কাঠের কাজ এবং মার্বেল কাজ রয়েছে। মসজিদের অভ্যন্তরে অনেকগুলি সুন্দর মোজাইক রয়েছে। মসজিদের একটি গুরুত্বপূর্ণ শিল্পকর্ম হলো একটি লৌহের দরজা। দরজাটিতে সুন্দর কারুকাজ রয়েছে। দরজাটিকে "কোকোনোজি দরজা" বলা হয়। আলবেনিয়ায় ইসলাম "Kokonozi Mosque"। Religiana (ইংরেজি ভাষায়)। সংগ্রহের তারিখ ২০২৩-০৯-২৪।  উইকিমিডিয়া কমন্সে কোকোনোজি মসজিদ সংক্রান্ত মিডিয়া রয়েছে। মসজিদটির ইতিহাস ওয়েব্যাক মেশিনে আর্কাইভকৃত ১৪ সেপ্টেম্বর ২০১৪ তারিখে
গৌড়স্থান

গৌড়স্থান হলো চট্টগ্রামের, লোহাগাড়ার, পুটিবালা ইউনিয়নের এক ঐতিহাসিক প্রাচীন জনপদের নাম। গৌড়স্থান নামের প্রতিটা শব্দেই লুকিয়ে আছে ইতিহাস। গৌড়স্থান শব্দের উৎপত্তি প্রাচীন গৌড় রাজ্যের নাম থেকে আসে  (গৌড়) ,আর (স্থান) বলতে কোন জায়গায় বুঝানো হয়। এই খান থেকে গৌড়স্থান নামের উৎপত্তি বলে ধারণা করা হয়। ইতিহাস থেকে এটা নিশ্চিত হওয়া যায় যে, গৌড় রাজ্যের সামন্ত রাজা নরমিখলার রাজত্ব ছিলো এই চট্টগ্রাম অঞ্চলে। ড. আবদুল করিম বাংলার ইতিহাস (সোলতানী আমাল) গ্রন্থে উল্লেখ করেন - তখন গৌড় রাজ্যের সুলতান জালাল উদ্দিন মোহাম্মদ শাহ সামন্ত রাজ্যের নিরাপত্তা জন্য (১৪৪১-১৪৪২ খ্রী:) এই সময়ে চট্টগ্রামের, লোহাগাড়া, পুটিবিলা ইউনিয়ন, গৌড়স্থানে একটি দুর্গ নির্মাণ করেন। তখন থেকে বিভিন্ন অঞ্চলের মানুষের কাছে এই জায়গাটি  গৌড়ের স্থান হিসাবে পরিচিত লাভ করে। গৌড় রাজ্যের দুর্গকে কেন্দ্র করে এই অঞ্চলে তাদের প্রয়োজনে খনন করা হয় অনেক পুকুর। সিকদার পাড়ার নতুন বাজারের ডিরপার পুকুর গৌড় রাজ্যের সৈন্যর দ্বারা খননকৃত পুকুর। পুকুরের পানি কমে আসলে এখানো প্রাচীন স্থাপনার ধংস প্রাপ্ত ইট পাওয়া। গৌড়ের দুর্গ গৌড়স্থান সিকদার পাড়ার  অবস্থিত ছিলো যা কালের বিবর্তনে ধংস হয়ে মাটির সাথে মিশে যায়। দুর্গের সাক্ষী হয়ে রয়ে যায় তাদের খনন করা শত বছরের পুকুর। লোহাগাড়া দর্শনীয় স্থানের মধ্যে গৌড়স্থানকে লোহাগাড়া প্রকৃতির সৌন্দর্য গ্রামের স্বীকৃতি দেওয়া হয়েছে ‌। চট্টগ্রাম জেলার গুরুত্বপূর্ণ স্থাপনা ও দর্শনীয় স্থান "লোহাগাড়া উপজেলা - উইকিভ্রমণ"। bn.wikivoyage.org। সংগ্রহের তারিখ ২০২৩-০৯-১৫।  "লোহাগাড়া উপজেলা (চট্টগ্রাম) - বাংলাপিডিয়া"। bn.banglapedia.org। সংগ্রহের তারিখ ২০২৩-০৯-১৫।  "পুটিবিলা ইউনিয়ন"। putibilaup.chittagong.gov.bd। সংগ্রহের তারিখ ২০২৩-০৯-১৫।
বেরিয়াম হাইড্রাইড

বেরিয়াম হাইড্রাইড একটি অজৈব যৌগ যার রাসায়নিক সংকেত BaH2 । এটি বেরিয়াম এবং হাইড্রোজেনের একটি রাসায়নিক যৌগ। ১৫০ থেকে ২০০ ডিগ্রি সেলসিয়াস তাপমাত্রায় হাইড্রোজেন গ্যাসের সাথে বেরিয়াম ধাতুর বিক্রিয়া করে বেরিয়াম হাইড্রাইড প্রস্তুত করা যেতে পারে। বিক্রিয়াটি এই রকম: Ba + H2 → BaH2 বেরিয়াম হাইড্রাইড অক্সিজেন এবং জলের সাথে বিক্রিয়া করে। যখন এটি একটি কঠিন অক্সিডেন্ট যেমন হ্যালাইড বা ক্রোমেটের সাথে মিশ্রিত হয় তখন এটি সহজেই বিস্ফোরকে পরিণত হয়। WM Haynes. CRC Handbook of Chemistry and Physics 95 th ed. CRC Press, 2014. pp 4-50 Libowitz, G. G. (১৯৮৭)। "Calcium, Strontium and Barium Hydrides"। Inorganic Reactions and Methods। পৃষ্ঠা 158–159। আইএসবিএন 9780471186557। ডিওআই:10.1002/9780470145166.ch133।  Inorganic Chemistry Series Volume II Alkaline Earth Metal Boron-Aluminum Gallium Group. Science Press. pp 150. 4.1.2 Calcium Hydride, Hydrogen Chloride and Hydrogen
বাউকুল (ফল)

বাউকুল উদ্ভিদবিজ্ঞানীদের গবেষণার মাধ্যমে উদ্ভাবিত একপ্রকার উচ্চফলনশীল কুল। এটি ময়মনসিংহে অবস্থিত বাংলাদেশ কৃষি বিশ্ববিদ্যালয়ে কর্মরত উদ্ভিদবিজ্ঞানীদের গবেষণার ফসল। এটি সুস্বাদু, সুমিষ্ট,দৃষ্টিনন্দন। রং, রস, গুণ, সুগন্ধ সর্বদিকে এটি সমৃদ্ধ। এটি বিশেষভাবে অর্থকরী। বাউকুল দেশের অনেক অঞ্চলে আপেল কুল হিসেবেও পরিচিত। বাউকুল-১ প্রজাতির গাছ লাগানোর ৪/৫ মাসের মধ্যে ফল পাওয়া যাবে।এই অল্প সময়ের মধ্যেই একটি গাছ থেকে কমপক্ষে ১০ কেজি কুল পাওয়া যায়। ২০০৯ খ্রিষ্টাব্দে বাংলাদেশে প্রায় ১৫ হাজার টন বাউকুল চাষ হয়েছে। এক-একটি বাউকুলের ওজন ৯০ থেকে ১৪০ গ্রাম যেকানে সাধারণ কুলের ওজন ১০ থেকে ৩০ গ্রাম। বাউকুল ফলাতে সময় লাগে মাত্র ছয় মাস যেখানে সাধারণ কুল উৎপাদনে সময় লাগে দুই থেকে তিন বছর। কুল নামক ফলটির বৈজ্ঞানিক নাম Zizyphus mauritiana। কুলেরই একটি বিশেষ প্রজাতি বাউকুল যা বাংলাদেশ কৃষি বিশ্ববিদ্যালয়ে কর্মরত উদ্ভিদবিজ্ঞানী প্রফেসর ডঃ এম এ রহিমের নেতৃত্বে গবেষণার ফসল। বাউ = BAU = Bangladesh Agricultural University)। প্রথম দফায় উদ্ভাবিত এই কুলের পূর্ণ নাম রাখা হয়েছে এফটিআইপি-বাউকুল- ১। ফলের গুণাগুণ রক্ষার জন্য বাউকুল-১ কুঁড়ি সংযোজন ও জোড় কলমের মাধ্যমে বংশ বিস্তার করা হয়। বাউকুল উদ্ভাবনে ১৭ বৎসর সময় লেগেছে। বাংলাদেশ কৃষি বিশ্ববিদ্যালয়ের জার্মপ্লাজম সেন্টারের গবেষণায় এটি আবিষ্কৃত হয়। বাউকুল - ২ ইতোমধ্যে উদ্ভাবিত হয়েছে। এটি অধিকতর রসালো এবং অনেক বেশি মিষ্টি হবে। এটি সাধারণত পাকা ও টাটকা অবস্থায় খাওয়া হয়। কুলের জাত ও পরিপক্কতার বিচারে এর খাদ্যমানের কিছুটা তারতম্য হওয়া অস্বাভাবিক নয়। কুল খাদ্য হিসাবে অত্যন্ত সমৃদ্ধ। বিভিন্ন খনিজ লবণ এবং ভিটামিন এ এবং ভিটামিন সি-এর একটি ভালো উৎস হচ্ছে কুল। কুলে সাধারণত ৮৫.৯ ভাগ পানি, ০.৮ ভাগ আমিষ, ০.১ ভাগ স্নেহ, ১২.৮ ভাগ লৌহ থাকে। প্রতি ১০০ গ্রাম শাঁসে ৫৫ ক্যালরি শক্তি, ৭০ আই. ইউ. ক্যারোটিন ও ৫০-১৫০ মিঃ গ্রাঃ ভিটামিন সি বিদ্যমান। কুল শুকিয়েও পরবর্তীকালে ব্যবহারের জন্য ঘরে রেখে দেওয়া যায়। শুকনো কুল ডালের সাথেও বহুল ব্যবহার লক্ষ্য করা যায়। এছাড়া কুল দিয়ে আচার, চাটনী, মোরব্বা, শরবত ও জেলী তৈরি করা যায়। তাছাড়া আয়ুর্বেদ চিকিৎসা শাস্ত্রে কুলের বহুবিদ ব্যবহার উল্লেখ রয়েছে। কুল গাছে Techardia laccad নামক এক প্রকার অতি ক্ষুত্র পোকা লালন করে গালা তৈরী করা যায়। "দৈনিক জনকণ্ঠ পত্রিকায় প্রকাশিত প্রতিবেদন"। ২০১০-০১-০৬ তারিখে মূল থেকে আর্কাইভ করা। সংগ্রহের তারিখ ২০১০-১১-২২।  কালের কণ্ঠ পত্রিকায় প্রকাশিত নিবন্ধ[স্থায়ীভাবে অকার্যকর সংযোগ] বাংলাদেশ প্রতিদিন পত্রিকায় প্রকাশিত নিবন্ধ